Here is a page extracted from Wikipedia that may contain CSS, HTML, and a lot of unformatted text.

Title: Ralla (cheomorfolochía estructural)
Content: Una ralla ye un conchunto compacto y duro d'estratos verticals u cerca de la verticalidat que resaltan en lo paisache respecto a los estratos tovos. Corresponden a hogbacks en la terminolochía cheomorfolochica, encara que en cheomorfolochía se considera que un conchunto d'estratos ye un hogback dende l'inte quan la superficie estructural presenta una inclinación de 45º. En aragonés lo concepto de ralla s'oposa a lo concepto de cinglo, a on los estratos son prou horizontals.

Eixemplos de hogbacks tipicos que representan rallas son "Os Capitiellos", las "Rallas de Rapún", y las "Rallas de Santo Domingo". En a sierra de Santo Domingo bi ha rallas que corresponden a toponimos con o chenerico tablau. En bel puesto de lo Sistema Iberico los hogbacks pueden corresponder a microtoponimos con cuchillo ("cuitiello" en aragonés), como El Cuchillo de Las Cuevas de Canyart, igual como "Los Cuchillos de Contreras" u "Cuchillos del Cabriel" en La Manchuela.

Una ralla vertical puet crebar-se en diferents unidaz verticals por l'efecto de la erosión y formar paisaches espectaculars como "Les Dents de Finestres" y los "Organos de Montoro".

Referencias 

Cheomorfolochía estructural